Diari Oficial de la Generalitat Valenciana


Sumari del DOGV 9160, del 26-08-2021 (2021/8768)

Informació pública de l'aprovació de l'informe ambiental i territorial estratègic de la modificació puntual número 43 del Pla general.
--------------------------------------------------------------------------------------------------------------------------------------

### Dades del document

Número de DOGV
:   9160

Data del DOGV
:   26-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8768


Data del document
:   16-07-2021

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 43 del Pla general. [2021/8768]  
L'Alcaldia Presidència, el 8 de juliol de 2021, ha adoptat la següent resolució:  
Decret de l'Alcaldia 2021-3194.  
  
Vist el document inicial estratègic de la modificació puntual núm. 43 del Pla general de Borriana, presentat en data 19 de juny de 2020 (RE 3875-exp. 2288/2020) per la mercantil Kartogroup España, SL, i tenint en compte:  
  
I. Legislació aplicable  
L'avaluació ambiental és l'instrument de prevenció que permet integrar els aspectes ambientals en la presa de decisions de plans i programes, incorporant criteris de sostenibilitat que garantisquen una adequada prevenció dels impactes ambientals concrets que es puguen generar, al mateix temps que estableix mecanismes de correcció o compensació.  
  
Aquesta obligatòria avaluació de les repercussions de determinats plans i programes en el medi ambient va ser establida per la Directiva 2001/42/CE del Parlament Europeu i del Consell, de 27 de juny de 2001; i la seua transposició a l'ordenament jurídic espanyol es materialitza en la Llei 21/2013, de 9 de desembre, de l'Estat, d'avaluació ambiental.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en el seu article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
L'avaluació ambiental i territorial estratègica dels plans i programes es recull en la nostra normativa autonòmica en la Llei 5/2014, de 25 de juliol, d'ordenació del territori, urbanisme i paisatge (d'ara en avant, LOTUP), que regula una tramitació ambiental i urbanística unificada, distingint dos tipus de procediments, ordinari i simplificat, d'avaluació ambiental i territorial estratègica, sent l'òrgan ambiental i territorial el que resoldrà sobre aquests casos tenint en consideració els criteris de l'annex VIII d'aquesta llei.  
  
II. Planejament vigent  
El Pla general de Borriana es va aprovar definitivament mitjançant resolució del conseller d'Obres Públiques de la Generalitat Valenciana de data 21 d'abril de 1995. L'acord d'aprovació es va publicar en el BOP de 30 de maig de 1995 i les normes urbanístiques, en el BOP de 3 de juny del mateix any (BOP 30.05.1995 i 03.06.1995).  
El Pla general de Borriana va ser objecte d'avaluació ambiental (expedient 6/7907-IFL) i es va emetre Declaració d'impacte ambiental en data 10 d'abril de 1995, amb condicionants.  
L'Homologació global del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial Urbanisme de Castelló en la seua sessió de 12 de desembre de 2003, constituint aquesta homologació el planejament vigent del municipi.  
El Pla general no està adaptat ni homologat a les previsions de la LOTUP.  
  
III. Modificació puntual núm. 43 del Pla general de Borriana: objecte i característiques  
Tal com es recull en la documentació aportada i ha estat objecte d'informe per l'arquitecte municipal, la modificació puntual núm. 43 del Pla general de Borriana se situa en l'extrem sud de la zona industrial del camí Fondo - camí Xamussa, en sòl urbà, i està delimitat pel camí Fondo, el camí Xamussa i la boga del sòl urbà amb el sòl classificat com a sòl no urbanitzable de règim comú general (SNU-RC.1) pel vigent Pla general. Aquest àmbit afecta les parcel·les cadastrals 3944080-70-77-76-01-56-65-48-33-78-32-06-82-49-02-75-79-53.  
  
L'objecte de la modificació és la delimitació de la unitat d'execució C-2/3 en sòl urbà, conformada per part de les unitats C-2 i C-3 redelimitades del Pla general i part del sòl urbà directe que dona al camí Fondo, amb canvi de les qualificacions ALM.1 i IND.2 per TER (permetent a més l'ús de magatzem d'índex alt -Alm.3, i introduint diferents paràmetres de la parcel·la i edificació) i amb modificació del traçat de la xarxa viària secundària en l'àmbit de la nova unitat d'execució (s'elimina el vial previst en el Pla general per a definir un nou vial sensiblement paral·lel al camí Xamussa i perpendicular al camí Fondo). La modificació dissenya una nova zona verda-jardí (SJL) com a «pantalla verda» per a garantir la minimització de l'impacte paisatgístic i millorar el paisatge i la qualitat visual, juntament amb altres mesures d'integració paisatgística recollides com a annex I en l'estudi d'integració paisatgística.  
La modificació proposada afecta documents escrits del Pla general amb eficàcia normativa, en particular el capítol sisé, zona de terciari, del títol sisé (Ordenances particulars de les zones de qualificació urbanística) i, així mateix, s'incorpora la Fitxa de característiques de la unitat d'execució C-2/3 en sòl urbà a l'annex 4 del text refós de les Normes urbanístiques del Pla general. La modificació afecta també els plans d'ordenació, sèrie B, número 1 full únic; sèrie C full E, número 5, i sèrie D fulls H i K, números 8 i 11, respectivament.  
  
  
D'altra banda, consta en l'expedient la memòria de viabilitat econòmica i informe de sostenibilitat econòmica de l'actuació (RE 3219, de 30.06.2020), en aplicació de l'article 22.5 del TRLSRU i l'article 34.2 LOTUP.  
L'arquitecte municipal ha informat favorablement aquesta proposta de modificació, assenyalant que no incideix sobre l'ordenació estructural sinó que afecta exclusivament l'ordenació detallada del sòl urbà, de manera que quedaria emmarcada dins dels supòsits recollits en l'apartat 1r de l'article 48.c LOTUP, sent l'Ajuntament l'òrgan ambiental i territorial en el procediment d'avaluació ambiental i territorial estratègica, i igualment l'Ajuntament l'òrgan substantiu (article 48.b de la LOTUP), ja que té les competències per a aprovar el Pla (article 44.5 de la LOTUP).  
  
IV. Identificació i valoració de possibles efectes sobre el medi ambient. Consultes realitzades  
Tenint en consideració les característiques de la modificació del planejament general proposada, en l'àmbit de la qual s'inclou la via pecuària denominada «assagador del Camí dels Carnissers i el Caminàs», consten en l'expedient els informes emesos per la Secció Forestal de la Direcció Territorial de Castelló i pels serveis tècnics municipals, que permeten a l'òrgan ambiental determinar el procediment d'avaluació ambiental -ordinari o simplificat- que cal seguir.  
L'informe de la Secció Forestal de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, de data 16 de desembre de 2020 (RE 9358 de 17.12.2021), conclou:  
Estudiada la documentació existent en l'expedient i tenint en compte tot el que s'ha exposat, s'informa que la modificació puntual núm. 43 del Pla general de Borriana pot seguir la seua tramitació, sempre que tinga en compte tot el que s'ha exposat anteriorment i sobretot que:  
  
Les actuacions plantejades afecten la via pecuària núm. 1, denominada «assagador del Camí dels Carnissers i el Caminàs», que haurà de reflectir-se en l'instrument urbanístic amb una amplària legal de 20 m, de conformitat amb el que es disposa en la legislació urbanística valenciana i en la Llei 3/2014, d'11 de juliol, de la Generalitat, de vies pecuàries de la Comunitat Valenciana, sent un bé de domini públic de la Generalitat i, en conseqüència, inalienable, imprescriptible i inembargable. Com a tal, hauran de representar-se gràficament en l'instrument de planejament urbanístic, ja que el nou planejament no altera el seu traçat ni afecta els usos compatibles o complementaris en aquesta, havent-se d'integrar com a passeig o albereda i corresponent la seua adequació, conservació i manteniment a l'Ajuntament de Borriana, que es coordinarà en la seua gestió amb la Generalitat.  
Per part seua, l'informe de l'arquitecte municipal de 24 de març de 2020 considera que resulta d'aplicació el procediment simplificat d'avaluació ambiental i territorial estratègica, ja que s'està dins dels supòsits de l'apartat 3 de l'article 46 de la LOTUP. A aquest efecte, ha comprovat que en la documentació presentada s'inclou el contingut dels números 1 i 2 de l'article 50 de la LOTUP i que aquesta reuneix condicions de qualitat suficients per a la seua admissió.  
Així mateix l'esmentat informe tècnic justifica que, atés que la modificació no presenta valors afectats per la seua legislació sectorial, resulta innecessari efectuar consulta a altres administracions sectorials competents en matèria de carreteres o viari urbà, mobilitat, paisatge, gestió de residus, protecció de recursos hídrics, afecció d'inundabilitat, acústic o altres.  
Per tot això es conclou que, d'acord amb els criteris de l'annex VIII de la LOTUP, la modificació puntual núm. 43 del Pla general de Borriana no té altres efectes significatius sobre el medi ambient i el territori que els indicats en l'informe de la Secció Forestal de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, atés que la modificació avaluada no estableix el marc per a projectes i altres activitats subjectes a avaluació d'impacte ambiental; no influeix en altres plans i programes; no té incidència en el model territorial vigent en el municipi i no produeix increment en el consum de recursos; sent procedent que se sotmeta al procediment d'avaluació ambiental i estratègica simplificat.  
  
  
V. Òrgan competent  
D'acord amb l'article 48.c de la LOTUP, l'òrgan ambiental i territorial realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, al costat dels territorials i funcionals, en l'elaboració del pla o del programa.  
L'apartat c de l'article 48 de la LOTUP relaciona els següents supòsits en els quals l'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental:  
1. En els instruments de planejament urbanístic que afecten exclusivament l'ordenació detallada del sòl urbà definida en la LOTUP.  
  
2. En els instruments de planejament urbanístic que, en el desenvolupament de planejament avaluat ambientalment, afecten exclusivament l'ordenació detallada del sòl urbanitzable definida en la LOTUP.  
  
3. En els instruments de planejament urbanístic que afecten exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establida en l'ordenació estructural.  
  
Ha quedat dit en els informes emesos que la Modificació puntual núm. 43 del Pla general de Borriana afecta exclusivament l'ordenació detallada de sòl urbà, sense que tinga efectes significatius sobre el medi ambient i el territori, per la qual cosa d'acord amb aquesta nova redacció legal i per al present procediment la competència d'òrgan ambiental i territorial correspon a l'Ajuntament de Borriana.  
  
De l'articulat de la Llei 7/1985, de 2 d'abril, reguladora de les bases de règim local (LRBRL), resulta que la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1.s d'aquest text legal, és l'Alcaldia Presidència de la corporació la que exerceix, en el present procediment, la condició d'òrgan ambiental i territorial municipal.  
A fi d'assistir l'Alcaldia Presidència en aquesta funció, el Ple de l'Ajuntament va acordar en data 12 de gener de 2017 (BOP 06.05.2017) la constitució de la Comissió d'Avaluació Ambiental de l'Ajuntament de Borriana, com a òrgan col·legiat de caràcter tècnic que realitza l'anàlisi dels expedients d'avaluació ambiental i territorial i formula i eleva a l'Alcaldia les propostes de resolució com a òrgan ambiental i territorial municipal.  
  
Per tot això, vista la proposta de resolució de la Comissió d'Avaluació Ambiental en la qual, atesa l'escassa incidència observada en els informes precedents, s'estima que és suficient la tramitació de l'avaluació ambiental i territorial estratègica simplificada per a determinar que la proposta de modificació puntual núm. 43 del Pla general de Borriana, presentada en data 19 de juny de 2020 (RE 3875) per la mercantil Kartogroup España, SL, no té efectes significatius sobre el medi ambient i el territori; aquesta Alcaldia Presidència, d'acord amb el que es preveu en l'article 51 de la Llei 5/2014, de 25 de juliol, d'ordenació del territori, urbanisme i paisatge, resol:  
  
Primer  
Emetre informe ambiental i territorial estratègic de la modificació puntual núm. 43 del Pla general de Borriana, resolent-se l'avaluació ambiental i territorial estratègica pel procediment simplificat per considerar que aquesta modificació no té efectes significatius sobre el medi ambient i el territori, d'acord amb els criteris establits en l'annex VIII de la LOTUP, els informes tècnics que consten en l'expedient i la proposta de la Comissió d'Avaluació Ambiental de l'Ajuntament de Borriana; establint-se com a condicions ambientals:  
- L'observança de l'informe emés per la Secció Forestal de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica en data 16 de desembre de 2020, a saber: la via pecuària núm. 1 denominada «assagador del Camí dels Carnissers i el Caminàs» haurà de reflectir-se en l'instrument de planejament urbanístic amb una amplària legal de 20 m, ja que el nou planejament no altera el seu traçat ni afecta els usos compatibles o complementaris en aquesta, havent-se d'integrar com a passeig o albereda, corresponent la seua adequació, conservació i manteniment a l'Ajuntament de Borriana, que es coordinarà en la seua gestió amb la Generalitat. A aquest efecte, s'haurà d'eliminar la representació de la via pecuària en els plànols de la sèrie D (escala 1:1000) i representar gràficament aquesta via pecuària en el plànol de la sèrie C (escala 1:5000) amb una amplària legal de 20 m en coherència amb la cartografia del planejament general vigent.  
  
- La memòria de la modificació haurà de ressaltar expressament que l'alteració del planejament no afecta la via pecuària núm. 1 assagador del Camí dels Carnissers i el Caminàs, ni les determinacions d'ordenació del planejament general vigent respecte del camí Xamussa, per on discorre aquesta via pecuària, si bé en el camí Xamussa s'ha de donar prioritat al trànsit ramader, així com als usos compatibles i complementaris tal com prescriuen els articles 16 i 17 de la Llei 3/1995. de 23 de març, de vies pecuàries.  
  
Segon  
Donar compte de la present resolució al Ple de l'Ajuntament, com a òrgan substantiu, i indicar la procedència de continuar la tramitació de la modificació puntual núm. 43 del Pla general de Borriana d'acord amb l'article 57 i concordants del capítol III del títol III del llibre I de la LOTUP.  
  
Tercer  
Ordenar la publicació de la present resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en termini màxim de quatre anys des de la seua publicació.  
  
Quart  
Notificar als interessats, fent constar que, contra la present resolució, no cal cap recurs, sense perjudici dels que, si escau, siguen procedents davant de l'acte que aprove la modificació de l'instrument de planejament en tramitació.  
  
Borriana, 16 de juliol de 2021.- L'alcaldessa presidenta: Maria José Safont Melchor.